|  |
| --- |
| ***«Too Late for Love»***  Song av John Lundvik |
|  |
| **Land** | Sverige |
| **Språk** | Engelsk |
| **Utgjeve** | 23. februar 2019 |
| **Sjanger** | Pop, soul |
| **Lengd** | 02:58 |
| **Selskap** | Warner Music Sweden |
| Låtskrivar(ar) | John Lundvik, Anderz Wrethov, Andreas «Stone» Johansson |
|

**«Too Late for Love»** (norsk 'for seint for kjærleik') er ein svensk popsong frå 2019 med den svenske songaren John Lundvik. Han vart framført for fyrste gong under Melodifestivalen i 2019, der han kvalifiserte seg til finalen laurdag 9. mars 2019. Songen er den fyrste singelen til Lundvik sidan «My Turn» og nådde fyrsteplass på den svenske Sverigetopplistan i mars 2019. «Too Late for Love» vann til slutt Melodifestivalen og var det svenske bidraget i Eurovision Song Contest 2019 i Tel Aviv i Israel, der han enda på femteplass. Blant songane som deltok der, var det britiske bidraget «Bigger than Us», som òg var skriven av Lundvik. I utgangspunktet skulle Lundvik sjølv framføre denne låten i Melodifestivalen, men etter sterkt ønske frå SVT bytte han låt.

Melodifestivalen
----------------

Lundvik og gruppa The Mamas under prøvene til semifinale 2 i Eurovision Song Contest. Foto: Martin Fjellangar, Eurovision Norway, EuroVisionary
«Too Late for Love» vart send inn til Melodifestivalen 2019, og var eit av 28 bidrag som vart plukka ut til å delta i den svenske tevlinga. «Too Late for Love» deltok i den fjerde semifinalen i Sparbanken Lidköping Arena i Lidköping laurdag 23. februar 2019. Der kvalifiserte han seg til finalen i Friends Arena i Stockholm 9. mars 2019. I finalen fekk «Too Late for Love» toppoeng frå alle jurygruppene og vann telefonavrøystinga, og dimed Melodifestivalen samanlagt.

Eurovision Song Contest
-----------------------

Som vinnar av Melodifestivalen vart «Too Late for Love» det svenske bidraget i Eurovision Song Contest 2019. I januar 2019 vart Sverige trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Sverige hadde startnummer 8. I avrøystinga vart «Too Late for Love» blant dei ti beste i semifinalen, og kvalifiserte dimed seg til finalen laurdag 18. mai. I finalen kom songen på femteplass etter å ha kome på andreplass i juryavrøystinga og niandeplass i telefonavrøystinga. Lundviks andre bidrag i finalen, Storbritannias «Bigger than Us» enda på sisteplass.

Listeplasseringar
-----------------

| Liste (2019) | Høgaste
plassering |
| --- | --- |
|  Belgia, Flandern (Ultratip) | 32 |
|  Estland (Eesti Tipp-40) | 13 |
|  Island (Tónlistinn) | 3 |
|  Nederland (Single Top 100) | 50 |
|  Noreg (VG-lista) | 27 |
|  Skottland (Official Charts Company) | 40 |
|  Storbritannia (UK Download) | 38 |
|  Sveits (Schweizer Hitparade) | 20 |
|  Sverige (Sverigetopplistan) | 1 |

Kjelder
-------

1. ↑  «Bishara and John Lundvik to the Swedish final!». Henta 5. mars 2019.
2. ↑  TT (9. februar 2019). «John Lundvik till Eurovision som låtskrivare». Henta 10. mars 2019.
3. ↑  «John Lundvik vinner Melodifestivalen – blir historisk i ESC» (på svensk). Henta 10. mars 2019.
4. ↑  «Second Semi-Final: Last 10 acts qualify for Eurovision 2019 Grand Final». EBU. 16. mai 2019. Henta 17. mai 2019.
5. ↑  «Eurovision Song Contest 2019 – final». EBU. mai 2019. Henta 22. mai 2019.
6. ↑  «John Lundvik – Too Late for Love». Henta 24. mai 2019.
7. ↑  «EESTI TIPP-40 MUUSIKAS: Rammstein ja Tyler lömastasid Billie Eilishi» (på estisk). 28. mai 2019. Henta 31. mai 2019.
8. ↑  «TÓNLISTINN – LÖG | Plötutíðindi» (på engelsk). plotutidindi.is. 28. mai 2019. Arkivert frå originalen 29. mai 2019. Henta 2. juni 2019.
9. ↑  ««Too Late for Love» – Dutch Charts». Henta 24. mai 2019.
10. ↑  «Too Late for Love på VG-lista» (på norsk bokmål). Henta 24. mai 2019.
11. ↑  «Official Scottish Singles Sales Chart Top 100 | Official Charts Company» (på engelsk). Henta 24. mai 2019.
12. ↑  «Official Singles Downloads Chart Top 100 | Official Charts Company» (på engelsk). Henta 26. mai 2019.
13. ↑  «John Lundvik – Too Late for Love – hitparade.ch». Henta 26. mai 2019.
14. ↑  «Sverigetopplistan – Sveriges Officiella Topplista» (på svensk). Henta 10. mars 2019.

* *Denne artikkelen bygger på «Too Late for Love» frå Wikipedia på bokmål, den 10. desember 2021.*